open-index/open-wikipedia-markdown huggingface dataset:
Malagasių kalba

**Malagasių kalba** – austronezinių kalbų šeimos kalba, paplitusi Madagaskaro saloje. Vartojama malagasių tautos žmonių.

Malagasių kalba nesusijusi su jokia Afrikos kalba, o kilusi iš Malajų salyno. Tačiau ilgainiui kalba pasipildė skoliniais iš arabų, suahilių, prancūzų, anglų kalbų. Rašytinė malagasių literatūra prasidėjo XV a. Kalba turtinga tautosakos (epų, dainų, legendų).

Malagasių kalbai taikomas lotyniškas raidynas, yra 21 raidė (a, b, d, e, f, g, h, i, j, k, l, m, n, o, p, r, s, t, v, y, z).

Malagasių kalba smulkiau skirstoma:

* xmv – Antankarano palagasių kalba
* bhr – Baros malagasių kalba
* msh – Masikoro malagasių kalba
* bmm – šiaurinių betsimisarakų malagasių kalba
* plt – Plateau malagasių kalba
* skg – Sakalavos malagasių kalba
* bjq – pietinių betsimisarakų malagasių kalba
* tdx – Tandroy-Mahafaly malagasių kalba
* txy – Tanosio malagasių kalba
* xmw – tsimihetų malagasių kalba

## Nuorodos
*
Olehas Blochinas

**Olehas Volodymyrovyčius Blochinas** (; g. 1952 m. lapkričio 5 d.) – Ukrainos futbolininkas ir treneris. 1975 m. išrinktas geriausiu Europos futbolininku. Išsiskyręs, turi dukterį. Yra išleidęs keturias knygas (vienos – bendraautoris), dukart buvo išrinktas į Aukščiausiąją Tarybą.

## Žaidėjo karjera
XX a. 8-9 dešimtmečiais žaidė Kijevo Dynamo klube ir TSRS rinktinėje puolėjo pozicijoje, 1975 metais buvo išrinkas Europos metų futbolininku ir gavo Auksinio batelio (*Ballon d’Or*) apdovanojimą. Rezultatyviausias visų laikų TSRS čempionato žaidėjas, per 433 rungtynes įmušęs 211 įvarčių, taip pat ir daugiausiai kartų atstovavęs TSRS rinktinę bei rezultatyviausias rinktinės žaidėjas (42 įvarčiai per 112 rungtynių).

Su Kijevo klubu 8 kartus tapo TSRS čempionu, 1975 ir 1986 metais laimėjo Taurių laimėtojų taurę. Su šalies rinktine iškovojo 1972 ir 1976 metų olimpinį bronzos medalį.

1988–1989 metų sezone žaidė Austrijos SK Vorwärts Steyr klube, 1989–1990 etais – Kipro Aris.

## Trenerio karjera
Baigęs futbolininko karjerą, treniravo Graikijos klubus – Pirėjo „Olympiakos“ (1990–1993), Salonikų „PAOK“ (1993–1994; 1997–1998), Ionikos (1994–1997; 1999–2002), Atėnų „AEK“ (1998–1999).

2003–2007 metais treniravo Ukrainos vyrų futbolo rinktinę, su kuria 2006 m. pirmą kartą pateko į XVIII pasaulio futbolo čempionatą, vykusį Vokietijoje, ir pasiekė ketvirtfinalį. 2007-ųjų gruodį atsistatydina iš užimamų pareigų. Neilgai trukus pasirašo sutartį su FK Moskva, tačiau 2008-ųjų lapkritį, pagal abipusį susitarimą, palieka užimamą posta. Nuo 2009 m. rugsėjo Odesos „Čornomorec“ klube užima sporto direktoriaus pareigas.

## Politiko karjera
2002 m. O. Blochinas antrai kadencijai išrinktas į Ukrainos parlamentą. Nuo 2002 metų priklauso Ukrainos jungtinei socialdemokratų partijai. 2006 m. balotiravosi į Tarybą opozicinio bloko „Ne tak“, tačiau nesurinkus reikiamo balsų skaičiaus nebuvo išrinktas. Šiuo metu pasitraukęs iš politikos.

## Dalyvavimas čempionatuose

|}

## Išnašos

## Nuorodos
* Tranfermarkt
Rietavo dvaras

**Rietavo dvaras** – dvaras Rietave. Ankstesnieji dvaro savininkai – Oginskiai.

## Istorija
1892 m. balandžio 17 d. per Velykas Rietavo dvare ir bažnyčioje įžiebtos pirmosios Lietuvoje elektros lemputės.

1909 m. Rietavo rūmuose kilo gaisras ir daug vertybių sudegė. Rūmų niokojimas tęsėsi Pirmojo pasaulinio karo metais, kai daug vertingų daiktų, muzikos instrumentų, meno kūrinių iš rūmų buvo išvežta į Vokietiją. Buvo nuplėštas ir varinis rūmų stogas, iššaudytos parke gyvenusios gulbės ir fazanai.

1924 m. dvaro centrą nusavino valstybė, dvaras buvo išparceliuotas, rūmai perduoti lietuvių katalikių moterų draugijai, kuri 1926 m. juos pardavė iš varžytinių. Naujasis savininkas Povilas Jurgaitis rūmus nugriovė, o iš plytų statėsi naujus namus.

Sovietmečiu dvarvietėje įkurtas tarybinis ūkis-technikumas.

## Dabartis
Iki šių laikų išliko Rietavo parkas, kuris paskutiniuoju laiku vis geriau prižiūrimas. Rytinę jo dalį juosia Jūros upė, o vakarinėje dalyje – tvenkinys. Iš senųjų dvaro pastatų išliko muzikos mokykla, kurios pastate įsikūrė Rietavo istorijos muziejus, muzikantų bendrabutis, vandens bokštas, keli ūkiniai pastatai, sargo namelis, dalis tvoros, dveji vartai. Dvaro sodybos pastate Oginskių g. 8 įsikūrusios Rietavo ir Rietavo miesto seniūnijos. Paskutiniuoju laiku atkasti rūmų pamatai.

Dvarvietės pakraštyje, prie kelio į Plungę, tebestovi Oginskių šeimos koplyčia. Čia ilsisi Bogdano Oginskio ir jo brolio Mykolo palaikai, o šalia jos akmeninis paminklas žymi jų tėvo Irenėjaus kapą.

## Šaltiniai

## Nuorodos

* Rietavo dvaro fotofiksacija 
* Rietavo Oginskių kultūros istorijos muziejus
* http://www.dgfotografija.lt/blog/oginskiu-dvaras-rietave
Bobby Hebb

**Robertas van Hebas** (**Bobby Hebb**, pilnas vardas – ; 1938 m. liepos 26 d. Našvilyje, Tenesyje, JAV – 2010 m. rugpjūčio 3 d. ten pat) – JAV dainininkas ir dainų autorius, išgarsėjęs savo sukurta daina „Sunny“.

## Gyvenimas ir karjera
Abu jo tėvai Viliamas ir Ovala Hebai buvo akli muzikantai.
Pirmasis jo pasirodymas buvo Našvilyje, kai jam buvo treji, kartu su jo devynmečiu broliu Haroldu. Paskui Bobiui teko groti su Rojium Akufu (Roy Acuff), dainuodamas pritarė Bo Dideliui (Bo Diddey), taip pat jis grojo trimitu JAV karinio laivyno džiazo orkeste.

1963 m. lapkričio 23 d. – kitą dieną po JAV prezidento Džono Kenedžio nužudymo – prie naktinio Nešvilio klubo buvo nužudytas B. Hebo brolis Haroldas Hebas (Harold Hebb). Šios dvi nelaimės ir tikėjimas geresniais laikais paskatino Bobį Hebą parašyti dainą – optimistiškąją „Sunny“. Ši daina buvo įrašyta Niujorke ir sulaukė didelio pasisekimo. Tai viena iš daugiausiai perdainuotų dainų, taip pat viena populiariausių XX a. dainų. Šią dainą perdainavo tokie atlikėjai, kaip: Frank Sinatra, Ella Fitzgerald, grupė Boney M, Stevie Wonder, James Brown ir kt.

## Nuorodos
*
Cusco (grupė)

**„Cusco“** – vokiečių Naujojo Amžiaus muzikos tarpkultūrinė instrumentinės muzikos grupė. Sudaro duetas: Michaelis Holmas ir Kristianas Šulcė. Aranžuoja tradicinę Lotynų Amerikos indėnų (inkų, actekų) muziką. Grupės pavadinimas kilo nuo Inkų imperijos sostinės Kusko vardo. Susikūrė 1979 m., o 1988 m. pasirašė kontraktą su įrašų kompanija „Higher Octave“ ir pardavė virš 2 mln. albumų.

## Diskografija

### Studijiniai albumai
* *Desert Island* (1980 m.)
* *Cusco II* (1981 m.)
* *Cool Islands* (1982 m.)
* *Planet Voyage* (1982 m.)
* *Virgin Islands* (1983 m.)
* *Island Cruise* (1984 m.)
* *Apurimac* (1985 m.; pasaulyje 1988 m.)
* *Concierto de Aranjuez* (1986 m.)
* *Tales from a Distant Land* (1987 m.)
* *Mystic Island* (1989 m.)
* *Ring der Delphine* (1989 m.)
* *Water Stories* (1990 m.)
* *Sielmann 2000 Soundtrack* (1991 m.)
* *Cusco 2000* (1992 m.)
* *Cusco 2002* (1993 m.)
* *Australia* (1993 m.)
* *Apurimac II: Return to Ancient America* (1994 m.)
* *A Choral Christmas* (1995 m.)
* *Ring of the Dolphin* (1996 m.)
* *Apurimac III: Nature – Spirit – Pride* (1997 m.)
* *Ancient Journeys: A Vision of the New World* (2000 m.)
* *Inner Journeys: Myth + Legends* (2003 m.)

### Kompiliaciniai albumai
* *The Magic Sound of Cusco* (1988 m.)
* *The Best of Cusco* (1997 m.)
* *Best of Cusco: Dreams & Fantasies* (1998 m.)
* *The Early Best of Cusco* (1999 m.)
* *Essential Cusco: The Journey* (2005 m.)

## Nuorodos
*
FK Lʹvìv

**Lvovo FK** – Ukrainos futbolo klubas iš Lvovo.

## Istorija
Klubo ištakos siekia 2006 m. Vieną sezoną buvo aukščiausioje lygoje. 

2018 m. klubas susijungė su FK Veres ir grįžo į Premjer lygą, kaip Lvovo komanda.

## Pasiekimai

## Sezonai
### Ukrainos varžybos
; nuo 2006/07 m. sezono

|}
; nuo 2018/19 m. sezono

|}

## Lietuviai
* Algimantas Liubinskas, treneris 2010
* Vitalijus Stankevičius, trenerio asistentas 2010
* Donatas Kazlauskas, puolėjas 2020

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Emblema

Vaizdas:Fclvivlogo.png|FK Lviv emblema
Vaizdas:FK Lʹvìv emblema.png|PFK Lviv emblema


## Išnašos

## Nuorodos
* [ Oficiali klubo svetainė]
* Transfermarkt
* Globalsportsarchive
Ajax SC

**Ugstgesto „Ajax“** – Nyderlandų futbolo klubas  iš Ugstgesto.

## Istorija

Iki 1917 m. žaidė Leidene. 

## Pasiekimai

## Išnašos

## Nuorodos
* Oficiali klubo svetainė
CV Velocitas Breda

**Bredos „Velocitas“** – buvęs Nyderlandų futbolo klubas iš Bredos. 

## Istorija

Klubą įkūrė karo akademijos kadetai.

## Pasiekimai

## Apranga
; Sportinės aprangos pokyčiai.
* Namuose žaidžia tamsiai mėlyna apranga. 

## Išnašos

## Nuorodos
*
VUC Den Haag

**Hagos VUC** – Nyderlandų futbolo klubas  iš Hagos.

## Istorija

## Pasiekimai

## Išnašos

## Nuorodos
* Oficiali klubo svetainė
* facebook paskyra
CVV Mercurius

**Roterdamo „Mercurius“** – Nyderlandų futbolo klubas iš Roterdamo.

## Istorija

## Pasiekimai

## Išnašos

## Nuorodos
*
ZFC Zaandam

**Zandamo FC** – buvęs Nyderlandų futbolo klubas iš Zandamo. 

## Istorija

1990 m. su ZVV Zandam komanda susijungė į Hellas SC klubą.

## Apranga
; Sportinės aprangos pokyčiai.
* Namuose žaidė oranžine apranga. 

## Pasiekimai

## Išnašos

## Nuorodos
Automatinis stovinis granatsvaidis

**Automatinis stovinis granatsvaidis** – automatinio veikimo granatsvaidis, kuriuo šaudoma nuo stovo. Naudojami su stovais kaip pėstininkų grupių ugnies galią didinantys ginklai. Paprastai naudojamas skeveldrinės granatos.

Automatiniai granatsvaidžiai atsirado apie 1970 m. Būdingas kalibras – 30–40 mm, masė – 30–35 kg. Šaudymo sparta – ~100 šūv./min. Veiksmingojo šaudymo nuotolis – 1500–1800 m.

Tokie patys granatsvaidžiai naudojami tankuose, kovos mašinuose, sraigtasparniuose, upių laivuose.

## Granatsvaidžių pavyzdžiai
* 25 mm XM307 ACSW (JAV)
* 30 mm AGS-17 Plamia (TSRS, Rusija)
* 30 mm AGS-30 (Rusija)
* 35 mm QLZ-87/W87 (Kinija)
* 40 mm Mk 47 (JAV)
* 40 mm MK 19 (JAV)
* 40 mm UAG-40 (Ukraina)
* 40 mm HK GMG (Vokietija)
Sinsinatis

**Sinsinatis** () – miestas šiaurės rytų JAV, Ohajo valstijoje, prie Ohajo upės. 296,9 tūkst. gyventojų (2010 m.). Svarbus transporto centras – upių uostas, tarptautinis oro uostas, plentų ir geležinkelių mazgas. Išplėtota įvairiašakė elektronikos, aviacijos, mašinų gamybos, chemijos, staklių, radarų įrangos, kosmetikos, naftos perdirbimo, baldų, siuvimo, poligrafijos, maisto perdirbimo pramonė. Finansinis ir prekybinis centras. Veikia Sinsinačio, *Xavier*, Šiaurės Kentukio universitetai. Didelis kultūros centras – veikia simfoninis orkestras, operos ir baleto teatras, meno, gamtos istorijos muziejai, zoologijos sodas, vyksta muzikos festivaliai. Mieste įkurti JAV prezidentų V. Tafto ir U. Granto namai muziejai.

## Istorija
Sinsinatis įkurtas 1788 m. kaip „Losantiville“ gyvenvietė. 1789 m. tapo JAV Šiaurės vakarų teritorijos centru. 1790 m. miestas gavo dabartinį pavadinimą, siekiant pagerbti Senovės Romos politinio veikėjo ir patricijaus vardu pavadintą Cincinato draugiją. Jos nariu buvo ir draugijos siekius palaikė pirmasis JAV prezidentas Dž. Vašingtonas. 1819 m. gavo miesto teises. JAV pilietinio karo metu miestas buvo svarbus tiekimo centras JAV Konfederacijos kariuomenei. Nuo XIX a. antrosios pusės tapo svarbiu pramonės centru. XX a. viduryje dėl ekonomikos restruktūrizacijos, miestas smuko. Nuo XX a. pabaigos miestas pelnė daug apdovanojimų už gyvenimo kokybės gerinimą.

## Demografija

## Sportas
Mieste populiariausia sporto šaka beisbolas. Sinsinatyje 1869 m. buvo įkurtas pirmasis profesionalus beisbolo klubas *Cincinnati Red Stockings*, šiuo metu žaidžiantis stipriausioje JAV beisbolo Major League Baseball lygoje. Mieste mėgstamas Amerikietiškasis futbolas, o klubas *Cincinnati Bengals* žaidžia Nacionalinė futbolo lygoje. Sinsinatyje kasmet vyksta Teniso profesionalų asociacijos vienas iš devynių pasaulyje organizuojamų *ATP World Tour Masters 1000* teniso turnyrų. 

## Šaltiniai
Ukrainos transporto valstybiniai numeriai

**Ukrainos transporto valstybiniai numeriai** – transporto priemonių numerio ženklai Ukrainoje. Šiuo metu yra 10&nbsp;tipų valstybinių numerio ženklų skirtingoms transporto priemonėms.

Valstybinai numerio ženklai sudaryti iš 8&nbsp;simbolių: 2&nbsp;raidės, 4&nbsp;skaičiai, 2&nbsp;raidės. Pirmosios dvi raidės atspindį regioną kuriame transporto priemonė registruota (žr.&nbsp;lentelę), paskutiniosios raidės - seriją. Numerio ženklų fonas - baltas (paprastoms transporto priemonėms), geltonas (autobusams bei taksi), raudonas (laikinai registruojamoms transporto priemonėms). Šio tipo valstybiniuose nemerio ženkluose, kairėje pusėje pavaizduota Ukrainos simbolika: stačiakampio, padalinto į dvi lygias dalis, viršutėje mėlynoje dalyje herbas, apatinėje, geltonoje, šalies kodas - UA.

## Dabartiniai valstybiniai numerio ženklai
### Regionų kodifikacija

## Senesnių serijų numerio ženklai

### Regionų kodifikacija (1995-2004 - ųjų m. serija)

## Taip pat skaitykite

* Ukrainos keliai
* Ukraina
Nuotrauka per valandą

**Nuotrauka per valandą** () – 2002 m. JAV filmas, režisuotas Mareko Romaneko. Vaidina Robin Williams, Connie Nielsen, Michael Vartan ir kiti.

## Siužetas

Pagrindinis filmo veikėjas Saimoras nebe pirmą dešimtmetį ryškina nuotraukas ir džiugina žmones nuostabių akimirkų vaizdais. Deja, jis vienišas jis svajoja kad bus laimingos šeimos nariu. Pati laimingiausia ir darniausia jo klientų šeima – Jorkinai. Šeimos nuotraukomis apklijuotos Saimoro namų sienos ir vyras žūtbūt siekia palenkti į savo pusę Jorkinų sūnų Džeiką tačiau netikėtai atsiskleidžia tiesa – tobuli santykiai tėra vien tik vaidyba, nes Džeiko tėvas Jorkinas yra neištikimas žmonai. Saimoro galvoje gimsta sumanymas – atskleisti neištikimybę ir išardyti šeimą.

## Aktoriai
* Robin Williams – Saimoras Parišas
* Connie Nielsen – Nina Jorkina
* Michael Vartan – Vilas Jorkinas
* Dylan Smith – Džeikas Jorkinas
* Gary Cole – Billas Ovensas
* Eriq La Salle – Džeimsas Van Der Zi
* Clark Gregg – Polas Autbridžas
* Erin Daniels – Maja Barson

## Nuorodos
* Official website
*
Pirštuotasis aukšliavarpis

**Pirštuotasis aukšliavarpis** (*Verpa conica*) – briedžiukinių (*Morchellaceae*) šeimos grybų rūšis.

Kepurėlė 2-3 cm aukščio, 1-2 cm skersmens, varpeliška, viršutinė dalis priaugusi prie koto, nuo šviesiai rudos iki tamsiai rudos spalvos, pakraščiai balsvi, paviršius išilgai vagotas, kraštai laisvi. Kotas 5-10 cm ilgio, 1-1,5 cm storio, cilindriškas, iš pradžių pilnaviduris, vėliau tuščiaviduris, labai trapus, gelsvas, rausvas arba rainas. Trama balsva, vandeninga. Sporos elipsiškos, lygi paviršiumi.

Auga balandžio – gegužės mėnesiais lapuočių miškuose, panašiose vietose, kaip ir briedžiukai. Grybas valgomas, ketvirtos kategorijos.
Kvidzynas

**Kvidzynas** (, kaš. *Kwidzëno*, , , ) – miestas šiaurės Lenkijoje, Pamario vaivadijoje, prie Livos upės, nuo 1336 m. turintis miesto savivaldos teises.

## Istorija
Vakarų prūsų gyvenvietė *Quedin, Queden* minima nuo XI a. Vokiečių ordinas 1232 m. užkariautose žemėse įkūrė Ordensburgo pilį, kuri po metų gavo Kulmo miesto statusą, bet 1243 m. buvo sugriauta prūsų. Kryžiuočiai pilį atstatė, joje 1285-1587 m. buvo Pamario (Pomezanijos) vyskupų rezidencija. Nuo 1336 m. miestas oficialiai vadintas Marienverderiu. 1330 m. pilyje užmuštas Vokiečių ordino magistras Verneris fon Orselnas, kuris ir buvo palaidotas pilies Jono Evangelisto katedros kriptoje. 2007 m. gegužės mėn. atidengus trijų Kvydzino katedroje palaidotų didžiųjų magistrų kapus, antropologinis tyrimas nustatė, kad vienas iš palaidotųjų yra Verneris fon Orselnas.

1440 m. Kvidzyne susikūrė Prūsijos sąjunga. Po Trylikos metų karo 1466 m. miestas tapo Lenkijos karalystės lenu, po Pirmojo Abiejų Tautų Respublikos padalijimo 1772 m. jame įsikūrė Vakarų Prūsijos departamentas. 1920 m. įvykusiame plebiscite miestelėnai panorėjo likti Vokietijos sudėtyje. 1945 m. sausio mėnesį gyventojų paliktą miestą be kovos užėmusi Raudonoji armija sudegino senamiestį kartu su rotuše. 1945 m. miestas atiteko Lenkijai, į jį buvo perkelti persikėlėliai iš Gardino. Sudeginti senamiesčio pastatai buvo nugriauti, jų plytos panaudotos atstatyti vokiečių susprogdintai Varšuvai. 1975-1998 m. Kvidzynas priklausė Elbingo vaivadijai, nuo 1999 m. apskrities (pavieto) teises turintis miestas. 2007 m. rugsėjo 23 d. sudegė miesto valdybos pastatas.

## Galerija

Vaizdas:Kwidzyn castle cannons2.jpg|Patrankos Kvidzyno pilyje
Vaizdas:Kwidzyn gdanisko skrzydlo zach.jpg|Ilgiausias Europoje pilies danskeris
Vaizdas:Kwidzyn zamek kruzganki.jpg|Pilies galerija
Vaizdas:Kwidzyn katedra wnetrze wsch.jpg|Jono Evangelisto katedra
Vaizdas:Kwidzyn rog Kosciuszki i Mostowej.jpg|Senamiesčio pastatas
Vaizdas:Kwidzyn ul Braterstwa Narodow katedra.jpg| Katedra
Vaizdas:Kwidzin1.JPG|Kvidzyno gatvė
Vaizdas:Kwidzyn-kosciol-sw-Trojcy.jpg|Šv. Trjybės bažnyčia
Revolution In Me

**„Revolution In Me“** – 2003 m. rugsėjo 29 d. anglų atlikėjos Siobhan Donaghy išleistas debiutinis albumas. Albumas debiutavo ir pasiekė tik #117 vietą Jungtinės Karalystės albumų tope. Tačiau albumas buvo gerai įvertintas keliose Europos šalyse, kaip antai Švedijoje ir Suomijoje.

## Albumo istorija

Donaghy palikus grupę, ji pradėjo rašyti dainas su savo buvusiu prodiuseriu Cameron McVey (kuris dirbo kartu su „Sugababes“, „All Saints“ ir Neneh Cherry), ir pradėjo dainuoti pasivadinus slapyvardžiu „Shanghai Nobody“. 2003 m. kovo mėnesį Donaghy išleido singlą „Nothing But Song“, kuris nepasiekė komercinės sėkmės, bet buvo gerai įvertintas kritikų, o singlą Siobhan išleido kaip Shanghai Nobody, nes nenorėjo, kad apie ją galvotų „Kaip merginą, kuri paliko Sugababes“. Tačiau po šio singlo Siobhan nenaudojo savo slapyvardžio.

2003 m. birželio 23 d. ji išleido savo pirmąjį komercinį solo singlą „Overrated“, kurį parašė kartu su Cameron McVey, ir kuris pasiekė #19 vietą Jungtinėje Karalystėje. Pavadinimas singlo „Overrated“ yra „Sugababes“ debiutinio singlo „Overload“ perdirbinys. Po pirmojo singlo „Overrated“, 2003 m. rugsėjo 15 d. buvo išleistas antrasis singlas „Twist Of Fate“, kuris pasiekė #52 vietą. Po dviejų savaičių Siobhan išleido savo debiutinį solo albumą „Revolution In Me“.

Donaghy debiutinis albumas 2003 m. rugsėjo 29 d. buvo išleistas įrašų kompanijos „London Records“. Albumas debiutavo tik #117 vietoje. Dainas albumui parašė ir prodiusavo tiek Siobhan, tiek Cameron McVey ir Marlon Roudette iš „Mattafix“. Kiekviena iš 12 dainų, iš albumo yra kartu parašyta Donaghy su McVey, Preetesh Hirji, Matt Kent ir kitais.

„Parlophone“ nusipirko teises į albumą „Revolution In Me“, kai Siobhán pasirašė sutartį su šia įrašų kompanija.

## Albumo dainos

## Dainų versijos
* „Overrated“ (Radio Edit)
* „Overrated“ (Single Version)
* „Twist Of Fate“ (Radio Edit)

## Albumo vieta topuose

## Šaltiniai
Mstinas

**Mstinas** () – ežeras Rusijoje, Tverės srityje.

Aukštis virš jūros lygio – 154 m. Plotis – 1,8 km. Ilgis – 13,8 km. Ežeras ištęstas iš šiaurės į pietus.

Pietuose į ežerą įteka Cna, taip pat ežeras protakais jungiasi su keletu gretimų ežerų. Mstos ištakos – šiaurinėje ežero dalyje. 1794 m. prie jų pastatyta užtvanka vandens lygiui Mstino ežere reguliuoti (Višnij Voločioko vandens kelias).
GŠ-18

**GŠ-18** – rusiškas 9×19mm kalibro karinis pistoletas.

## Istorija
1996 m. sukonstruotas prototipas, 1998 m. galutinis variantas, 2000 m. praėjo karinius bandymus. 2003 m. priimtas į Rusijos kariuomenės ginkluotę.

Pavadinimo raidės G ir Š reiškia konstruktorių pavardes, skaičius 18 – šovinių talpą.

Spėjama, kad nedaug šių pistoletų nupirko kai kurie Rusijos VRM daliniai.

Priėmus į ginkluotę Jarygino pistoletą ir pasirodžius galingesniam pistoletui „Giurza“ (išpopuliarėjo Rusijos spec. paskirties daliniuose), manyta kad GŠ-18 liks užmirštas. Bet taip neatsitiko.

## Savybės
Kurtas pramušti šarvines liemenes. Šaudo klasikiniais 9×19mm šoviniais arba specialiais 9mm PBP. Jų kulka su kietinto plieno šerdimi sveria 4,2 g, o pradinis greitis yra 600 m/s. Iš 20 m atstumo kulka pramuša 8 mm minkšto plieno plokštę ar III klasės šarvinę liemenę.

Dėtuvė dvieilė. Prie pistoleto galima prisukti lazerinį taikiklį.

## Nuorodos

* GSh-18  (lietuviškai)
* GSh-18 (Russia) 
* Russian KBP GSh-18 Pistol and 9 mm PBP AP Ammo for Special Applications 
* GSh-18 (video)
Ghosts (albumas)

**„Ghosts“** yra antrasis Anglijos atlikėjos Siobhan Donaghy studijinis albumas, išleistas 2007 m. birželio 25 d. Albumas pasiekė tik 92 vietą Jungtinės Karalystės albumų tope. Nors albumas gavo daugiau žiniasklaidos dėmesio negu pirmasis Siobhan albumas „Revolution In Me“ ir buvo labai gerai įvertintas kritikų, tačiau albumas patyrė komercinę nesėkmę.

## Albumo istorija

Donaghy įrašė antrąjį albumą be jokios įrašų kompanijos pagalbos. Albumas buvo įrašytas mažoje studijoje Prancūzijoje. Prodiuseris, kuris prodiusavo albumą „Ghosts“, James Sanger dirbo su tokiais atlikėjais kaip: U2, Keane, ir Dido. Tačiau vėliau ji pasirašė kontraktą su „Parlophone“, ir ši įrašų kompanija sudarė kontraktą su Donaghy. Savo „MySpace“ tinklalapyje Siobhan patalpino dainą „Ghosts“. Tačiau, pirmasis singlas buvo „Don’t Give It Up“. Videoklipas šiam singlui buvo nufilmuotas įvairiuose miestuose, kaip Marakeše, Saviroje, El Jadida, Maroke ir taip pat kalnuose. Tačiau singlas pirmąją savaitę pasiekė tik #72, vėliau #45 vietą Jungtinėje Karalystėje. Donaghy vėliau pasakė, jog singlo pagrindinis tikslas, buvo pasiekti ne aukštą vietą, o tiktai supažindinti klausytojus su jos muzika, ir jinai mano, kad jam pavyko. Antrasis singlas, išleistas iš „Ghosts“, buvo daina „So You Say“, kurią išleido 2007 m. birželio 18 d. Šis singlas pasiekė labai žemą poziciją – #76 Jungtinėje Karalystėje.

Albumas „Ghosts“ buvo išleistas 2007 metų birželio 27 dieną, ir pasiekė tik 92 vietą Jungtinės Karalystės albumų tope, o paskiau jis iškrito iš topo. Donaghy pasakė: „Aš norėčiau, kad mano singlai turėtų komercinę sėkmę. Tačiau, tik tam, kad aš galėčiau išleisti kitą albumą“. Siobhan reklamavo albumą žurnaluose, o laikraščiui „The London Paper“ pasakė:
„Mano muzika yra kitokia pop muzika, ir tai gana sunkus žanras, kadangi jis ne tikras pop, bet ir ne alternatyvi muzika, dėl to sunku išreklamuoti mano albumą.“

## Albumo dainos

## Singlai
* „Don’t Give It Up“
* „So You Say“

## Dainų versijos
* „Ghosts“ (Non-Fade Versija)
* „So You Say“ (Radio Edit)
* „So You Say“ (Originali/Ilgesnė Versija)
* „Don’t Give It Up“ (Radio Edit)
* „12 Bar Acid Blues“ (Non-Fade Versija)

## Albumo vieta topuose

## Šaltiniai
Eurovizijos šokių konkursas 2008 m.

**Eurovizijos šokių konkursas 2008** – 2-as Eurovizijos šokių konkursas, vykęs 2008 m. rugsėjo 6 d. Glazge, Jungtinėje Karalystėje. Konkurse varžėsi 14 šalių. Laimėjo Lenkijos šokėjai, surinkę 154 taškus, Lietuvos atstovai užėmė 4 vietą.

## Dalyviai

## Rezultatai be žiuri

## Balsavimų lentelė

## 12 taškų

Po 12 taškų surinkusios šalys

## Žemėlapis

## Nuorodos
* Oficiali šokių „Eurovizijos“ svetainė
Warcraft III

**Warcraft III: Reign of Chaos** (**War3** ar **WC3** ar **RoC**) – realaus laiko strateginis žaidimas, kurį sukūrė ir 2002 m. liepos 3 d. išleido „Blizzard Entertainment“ kompanija. Po metų buvo išleistas papildymas „The Frozen Throne“.

## Apžvalga
Žaidimo pasaulis žaidėją perkelia į fantastinį pasaulį, kuriame vyksta karas tarp orkų ir žmonių. Žaidime yra kampanijos režimas, kuriame galima žaisti už abi puses, greitos kovos (*skirmish*) režimas, kuriame galima pasirinkt paprastą kova pasirinktame žemėlapyje, ir tinklo režimas (*[[battle.net]]*), kuris leidžia žaisti su kitais pasaulio žaidėjais.

„Warcraft III“ pasaulyje egzistuoja svarbiausios resursų rūšys: auksas, mediena ir maistas. Auksą galima išgauti aukso kasyklose, mediena gaunama iš kertamų medžių, o maisto atsargos gaunamos pastačius fermas.

Šiame žaidime, be žmonių ir orkų, pasirodė dvi naujos rasės: nemirėliai (*Undeads*) ir nakties elfai (*Night Elves*). Nemirėliai pasižymi karių pigumu ir greitu apmokymu, o nakties elfai daugiau pritaikyti sėlinimui ir turi daug kerų.

Žaidime taip pat svarbų vaidmenį vaidina herojai, kuriuos galima nusipirkti tavernose arba „išauginti“ specialiame pastate. Protingai naudojant herojus galima nesunkiai laimėti mūšį.

### Kampanija
Kartu su papildymu žaidimas leidžia žaist 4 skirtingose kampanijose, kurios yra padalintos į dalis (*chapters*). Dažniausiai kampanijose pasitaiko bazės statymo ar priešo karių pulkų išnaikinimo misijos.

## Muzika
Garsus ir muziką žaidimui parašė Treisis Bušas (*Tracy W. Bush*), Derekas Diukas (*Derek Duke*), Džeisonas Hajesas (*Jason Hayes*) ir Glenas Stefordas (*Glenn Stafford*). Žaidime taip pat labai gerai perteikiama kiekvienos rasės muzika, pavyzdžiui: nakties elfų muzikinį takelį sudaro indėnų muzika ir paslaptingi garsai, orkams skirti afrikietiški būgnų garsai, o nemirėliams – greitos melodijos.

## The Frozen Throne
2003 m. liepos 1 d. buvo išleistas žaidimo papildymas „The Frozen Throne“, kuris pridėjo naują rasę, naujus karius, žemėlapius ir naujas kampanijas. Taip pat papildyme ištaisytos kelios klaidos.

## Nuorodos
* Žaidimo puslapis 
* Battle.net
JakB-12,7

**JakB-12,7** () – tarybinis nuotolinio valdymo gatlingo tipo 12,7 mm keturvamzdis kulkosvaidis, skirtas naudoti sraigtasparniuose.

Projektavimas pradėtas 1968 m., konstruktoriai P. Jakuševas (*П.Г. Якушев*) ir B. Borzovas (*Б.А. Борзов*). Gamyklinis indeksas TKB-063 (), o Vyriausios raketų ir artilerijos valdybos () indeksas – 9-A-624. Gamykliniai bandymai atlikti 1969 m., o į ginkluotę priimtas tik 1977 m.

## Naudojimas

Kulkosvaidis naudojamas sraigtasparniuose Mi-24 (su 1470 šoviniais) ir pakabinamuose kulkosvaidžių konteineriuose GUV-8700 su 750 šoviniais. Tai didelės šaudymo spartos kulkosvaidis, kuris nėra tikras gatlingas, kadangi vamzdžių bloko sukimui naudojama ne išorinė, o parako dujų energija. Pradedant šaudyti vamzdžių bloką įsuka spyruoklinis starteris, kurio spyruoklę suspaudžia baigiant seriją stabdomas blokas. Spyruoklės suspaudimui naudojama paskutinių dviejų šūvių energija.

Kulkosvaidžiui buvo sukurtas specialus šovinys, kurio kulka turi bimetalinį apvalkalą, kurio viduje yra plieninė ir švininė šerdys ir padegamasis mišinys. Šie šoviniai pusantro karto padidino kulkosvaidžio efektyvumą.

Sraigtasparnyje Mi-24 jis įtaisytas panosės „bokštelyje“ VSPU-24. Horizontalus šaudymo kampas ±60°, 20° laipsnių aukštyn ir 60° žemyn. Kulkosvaidis taikomas per KPS-53AV taikymo sistemą su reflektoriniu taikikliu priekinėje kabinoje.

Vėliau sraigtasparniuose Mi-24 šiuos kulkosvaidžius pakeitė efektyvesnės prieš lengvai šarvuotus taikinius automatinės patrankos – sukiojama GŠ-23L ir fiksuota GŠ-30K.

## Modifikacija
Kulkosvaidžio modifikacija yra JakBJu-12,7 (). Šios modifikacijos kulkosvaidis turi kiek didesnį šaudymo tempą (ne 4500, o 5000 šūv./min.), ilgesnę vientisą seriją (ne 400, 0 750 šūvių) ir patvaresnius vamzdžius, atlaikančius ne 8000, o 12000 šūvių.

## Nuorodos
* 12.7 mm YakB-12.7 And YakBYu-12.7 Quadruple Machine Guns 
* ЯкБ-12.7
Soteras (popiežius)

**[[Šventasis]] Soteras** (m. apie 174 m.) – popiežius nuo 165 (166?) iki 175 (170?) m. Skirtingi šaltiniai nurodo nevienodas pontifikato datas, pavyzdžiui, *Annuario Pontificio* teigia, kad tarnystės pradžia buvusi 162 arba 168 m. ir pabaiga 170 arba 177 m.

*Liber Pontificalis* nurodo, kad Soteras gimė Fondi miestelyje (pusiaukelė tarp Romos ir Neapolio), graikų kilmės šeimoje.

Nors tradiciškai laikomas kankiniu, istorinių tai patvirtinančių faktų nėra žinoma.

Palaidotas Romos katakombose, bet duomenys apie tai prieštaringi (nurodoma ir greta šv. Petro kapo, ir Toledo katedra).

## Veikla
Nustatė, kad santuoka teisėta tik tada, jeigu ją palaimino šventikas.

## Šventė
Liturginė šv. Sotero diena švenčiama balandžio 22 d. (šv. Soteras ir Kajus, popiežiai ir kankiniai).

## Šaltiniai

* Liber Pontificalis;
* Katalikų enciklopedija.
Piotras Jakuševas

**Piotras Jakuševas** (, 1919 m. Jaroslavkos kaime dabartiniame Jefremovo rajone, Tulos sritis – 1973 m.) – tarybinis ginklų konstruktorius, sukonstravęs 23 mm zenitines automatines patrankas 2A-7 ir 2A-14, 73 mm tanko patranką 2A-25 Molnija, aviacinį 12,7 mm kulkosvaidį JakB-12,7.

## Biografija

Piotras Jakuševas gimė 1919 m. Jaroslavkos kaime dabartiniame Jefremovo rajone (Tulos sritis), valstiečio šeimoje. 1937 m. baigė vidurinę mokyklą ir įstojo į Tulos Mechanikos institutą.

1941 m. dėl karo veiksmų buvo evakuotas į Uralą, kur dirbo karinėje gamykloje technologu ir dalyvavo organizuojant 12,7 mm aviacinio kulkosvaidžio UB ir 23 mm aviacinės patrankos VJa gamybą. 1945 m. balandį grįžo į Tulą tęsti mokymosi. 1947 m. baigė Tulos Mechanikos institutą.

Nuo 1947 m. iki 1961 m. dirbo 14-ame Centriniame konstravimo biure (*ЦКБ-14*) Tuloje, kur buvo inžinierius konstruktorius, vyriausias projekto konstruktorius, konstruktorių skyriaus viršininkas. Nuo 1961 m. P. Jakuševas buvo skyriaus viršininkas ir vyriausias projekto konstruktorius Centriniame sportinių ir medžioklinių ginklų kontravimo ir tyrimų biure Tuloje.

1969 m. apgynė technikos mokslų kandidato disertaciją.

Apdovanojimai:
* TSRS Valstybine premija (1968)
* S. Mosino premija (dukart)
* Garbės ženklo ordinas, medaliai

## Nuorodos
* ЯКУШЕВ Петр Герасимович 
* Люди, Конструкторы оружия, ЯКУШЕВ Пётр Герасимович
Borisas Borzovas

**Borisas Borzovas** (; g. 1944 m.) – tarybinis ginklų konstruktorius.

Borisas Borzovas gimė 1944 m. Tuloje, darbininko šeimoje. Tėvas buvo Tulos mašinų gamyklos tekintojas.
1961 m. baigė vidurinę mokyklą ir įstojo į Tulos Mechanikos institutą, kurį baigė 1967 m. su inžinieriaus mechaniko diplomu.

1967 m. pradėjo dirbti konstruktorių biure, kur dirbo konstruktoriumi, skyriaus viršininku. Dalyvavo konstruojant aviacinius kulkosvaidžius JakB-12,7 ir JakBJu-12,7.

## Nuorodos
* Люди, Конструкторы оружия, БОРЗОВ Борис Афанасьевич
Semionas Vladimirovas

**Semionas Vladimirovas** (; g. 1895 m. vasario 3 d. – m. 1956 m. liepos 12 d.) – tarybinis ginklų konstruktorius, labiausiai žinomas kaip kulkosvaidžių KPV ir KPVT kūrėjas.

Semionas Vladimirovas gimė Maskvoje, geležinkeliečio šeimoje. 1913 m. baigė Ivanovo-Voznesensko Mechanikos techninę mokyklą. Dirbo Jaroslavlio ir Petrogrado gamyklose, Sibiro ir Tolimųjų Rytų kasyklose šaltkalviu, mechaniku, techniku – konstruktoriumi, kalnakasybos techniku.

Rusijos pilietinio karo metais raudonųjų pusėje kovojo už Tarybų valdžią Altajaus krašte. 1919 m. Rogovo partizanų būryje organizavo šaunamųjų ir šaltųjų ginklų remonto dirbtuves. 1920 m. kartu su visu partizanų būriu įstojo į Raudonąją Armiją, kurioje tarnavo iki 1922 m. Po demobilizacijos įsidarbino Tulos ginklų gamykloje, kur per trumpą laiką iš šaltkalvio tapo vyresniuoju inžinieriumi konstruktoriumi. Sukonstravo savitaisį pistoletą, naudojantį nagano šovinius. Šiam pistoletui ir keliems įtaisams, skirtiems automatinių ginklų šaudymo spartai reguliuoti, gavo patentus.

1930 m. S. Vladimirovas sukonstravo universalų trikojį stovą Maksimo kulkosvaidžiui, kuris 1931 m. buvo priimtas į ginkluotę.
1932 m. perdirbdamas 7,62 mm aviacinį kulkosvaidį ŠKAS sukūrė 12,7 mm kulkosvaidį ŠVAK, kurį buvo galima paversti 20 mm automatine patranka, reikėjo tik pakeisti vamzdį. ŠVAK – pirma tarybinė aviacinė patranka.
1934 m. persikelia į Kovrovą, kadangi Kovrovo ginklų ir kulkosvaidžių gamykloje pradėta ŠVAK’ų gamyba. ŠVAK buvo pats masiškiausias tarybinės aviacijos šaunamasis ginklas – 1941–1944 m. buvo pagaminta virš 102 000 šių patrankų. jais buvo apginkluota 37 000 Jak’ų, 22 000 La, nemažai Il-2 šturmuotuvų. Karo pradžioje ŠVAK patrankomis buvo ginkluota ir dalis lengvųjų tankų Т-30 ir Т-60.

1939 m. sukonstravo 14,5 mm prieštankinį šautuvą, tuo metu vieną iš tobuliausių. Antrojo pasaulinio karo metais sukonstravo 7,62 mm stovinį kulkosvaidį SPV ir 20 mm aviacinę patranką APV. Karo pabaigoje S. Vladimirovas sukonstravo stambiakalibrį kulkosvaidį KPV. Vėliau su konstruktoriumi G. Markovu sukonstravo suporintą zenitinį kulkosvaidį ZPU-2.


|Aviacinis kulkosvaidis ŠVAK
File:Iraqi Police gun-carriage.jpg|Irako policijos džipas, ginkluotas kulkosvaidžiu KPV
File:14,5-мм счетверенная зенитная пулеметная установка конструкции Лещинского ЗПУ-4 (4).jpg|Zenitinis suketverintas įrenginys ZPU-4 su KPV kulkosvaidžiais


Prieš mirtį S. Vladimirovas konstravo 23, 30 ir 37 mm aviacines patrankas, bet dėl mirties šio darbo nebaigė.

## Apdovanojimai
* TSRS Valstybinė premija
* 1-ojo laipsnio Tėvynės karo ordinas, Darbo Raudonosios Vėliavos ordinas, medalis „Už pergalę prieš Vokietiją Didžiajame Tėvynės kare 1941–1945 m.“.

## Nuorodos
* Люди, Конструкторы оружия, ВЛАДИМИРОВ Сергей Владимирович 
* Семен Владимирович Владимиров
KPV

**KPV** ( 'stambiakalibris Vladimirovo kulkosvaidis') – tarybinis 14,5 mm kalibro kulkosvaidis, sukonstruotas S. Vladimirovo.

Sukūrimo metu derino stovinio kulkosvaidžio šaudymo spartą ir prieštankinio šautuvo galią. Skirtas kovai su lengvai šarvuotais taikiniais, gyvąja jėga už lengvų priedangų ir su žemai skraidančiais sraigtasparniais ir lėktuvais.

Kulkosvaidžio automatika pagrįsta trumpa vamzdžio eiga. Šaudymo mechanizmas leidžia šaudyti tik serijomis. Šoviniai tiekiami iš metalinės juostos.

Pradėtas konstruoti 1942 m., sukurtas 1944 m., į ginkluotę priimtas 1949 m. kaip pėstininkų kulkosvaidis su Charykino ratiniu stovu. Jis buvo vadinamas PKP (rus. ПКП; *Пулемет Крупнокалиберный Пехотный системы Владимирова*). KPV buvo pagal licencijas gaminami Lenkijoje ir Kinijoje.

Vėliau PKP pakeitė tankinis variantas KPVT, sukurtas 1955 m., kuriuo buvo apginkluoti šarvuočiai BTR-60D, BTR-70, BRDM ir kuris buvo naudojamas zenitiniuose įrenginiuose ZPU-1, ZPU-2, ZPU-4.

Daug metų KPV ir KPVT buvo galingiausias pasaulio kulkosvaidis (tarp ginklų, kurių kalibras mažesnis negu 20 mm). Galingo šovinio 60 g sverianti šarvamušė kulka, kurios pradinis greitis 1030 m/s ir pradinė kinetinė energija ~32 000 J, iš 500 m atstumo pramuša 32 mm šarvus, o iš 1000 m – 20 mm šarvą. Neseniai Kinijoje sukurtas originalios konstrukcijos kulkosvaidis, naudojantis tą patį šovinį.

## Variantai
* tankinis – KPVT
* zenitiniai įrenginiai – ZPU-1, ZPU-2, ZPU-4

## Nuorodos
* Крупнокалиберный пулемет Владимирова ПКП КПВ КПВТ 14,5 (СССР/Россия)
Saudo Arabijos herbas

**Saudo Arabijos herbas** – nacionalinis Saudo Arabijos Karalystės simbolis, priimtas 1950 m. Du lenkti rytietiški kardai reiškia dvi arabų gimines, Saudų ir Vahabų šeimas, kurios įkūrė šalį, taip pat teisingumą ir stiprias tradicijas. Datulių palmė simbolizuoja gyvybingumą ir augimą, tokius nebūdingus sausringam ir gyvybei nepalankiam klimatui.
KPVT

**KPVT** () – tarybinis 14,5 mm kalibro kulkosvaidis, kulkosvaidžio KPV versija, naudojamas šarvuočiuose, zenitiniuose įrenginiuose, kateriuose. Konstruktorius – S. Vladimirovas.

KPVT skirtumai nuo KPV susiję su naudojimu šarvuočiuose ir tankuose. Pvz.:
* dėl nuotolinio valdymo turi tik elektrinį nuleistuką, maitinamą iš akumuliatoriaus.
* turi impulsinį šūvių skaitiklį.
* nuotoliniam užtaisymui ir pertaisymui turi specialų pneumatinį mechanizmą, varomą suslėgtu oru iš slėginio baliono.
* turi įtaisą išmetamoms tūtelėms nukreipti į priekį ir pašalinti iš bokštelio.
* neturi nuosavo taikiklio, nutaikymui naudojamas bokštelio ar kitoks optinis taikiklis
* šovinių juostoje telpa 50, o ne 40 šovinių.

## Šarvuočiai ir tankai su KPVT
* savaeigė SU-122: KPVT suporintas su 122 mm patranka D-49, antras KPVT – viršuje, zenitinis.
* sunkusis tankas T-10M: KPVT suporintas su 122 mm graižtvine patranka M62-T2. Nuo 1959 m. kas penktas tankas turėjo ir zenitinį KPVT.
* šarvuotasis transporteris BTR-50P: nuo 1954 m. vado vieta turėjo stovą su KPVT
* bandomieji sunkieji tankai „Objektas 770“, „Objektas 279“, „Objektas 277“: KPVT suporintas su 130 mm graižtvine patranka М65.
* bandomieji vidutiniai tankai T-54M ir „Objektas 430“: zenitinis kulkosvaidis KPVT
* žvalgybinis patrulinis šarvuotis BRDM-2 – ginkluotas suporintais kulkosvaidžiais KPVT ir 7,62 mm PKT.
* šarvuotasis transporteris BTR-60PB – ginkluotas suporintais kulkosvaidžiais KPVT ir 7,62 mm PKT besisukiojančiame bokštelyje.
* bandomoji savaeigė SU-152: zenitinis KPVT su 500 šovinių.
* šarvuotieji transporteriai BTR-70 ir BTR-80 – ginkluotas suporintais kulkosvaidžiais KPVT ir 7,62 mm PKT besisukiojančiame bokštelyje.

## Kita technika su KPVT
KPVT kulkosvaidis naudojamas zenitiniuose kulkosvaidžių įrenginiuose – paprastuose ZPU-1, sudvejintuose ZPU-2 ir ZU-2, suketverintuose ZPU-4, kalnų zenitiniuose įrenginiuose ZGU-1.

KPVT naudojo ir kariniams kateriams apginkluoti. Tam kateriuose būdavo sumontuojamas įrenginys MTPU.

## Nuorodos

* Крупнокалиберный пулемет КПВТ
Rifo kalnai

**Rifo kalnai** (berberų kalba:; ) – kalnai šiaurės Maroke; Atlaso kalnų dalis. Rifo kalnai išsidėstę lanku prie Viduržemio jūros nuo Gibraltaro sąsiaurio iki Mulujos upės deltos ir iki Feso apylinkių pietuose.

Priklauso Betikos Kordiljeroms, kurių dalis yra ir pietų Ispanijoje. Rido kalnai nėra Atlaso kalnų dalis, bet priskiriami Gibraltaro arkai arba Alborano jūros geologiniam regionui.

## Geografija

Plotas – 1 750 km², ilgis – apie 350 km, plotis – apie 52 km, vidutinis aukštis – 600 m, aukščiausias – 2356 m Tidigino kalnas yra centrinėje Rifo kalnų dalyje (Džebel–Tidigino masyvas). Sniegas čia laikosi nuo spalio iki gegužės mėn.

Rifo kalnai gana jauni, susidarė maždaug prieš 40-45 mln. metų, kaip Atlaso kalnai ir Alpės, kai Afrikos plokštė pajudėjo į šiaurę ir susidūrė su Eurazijos plokšte. Be Rifo kalnų tai pačiai tektoninei struktūrai priklauso Gibraltaro kalnas ir Andalūzijos kalnai () Pirėnų pusiasalyje. Nuo Vidurinio Atlaso Rifo kalnus skiria, taip vadinami, Tazos vartai, – Sebu upės slėnis.

Rifo kalnai sudaryti daugiausiai iš klinčių, išraižyti daugybės upių slėnių. Landšaftas – Viduržemio jūros pakrančių tipo, labai paveiktas žemės ūkio. Šiauriniai šlaitai apaugę makviu, kamštinių ąžuolų miškais, aukščiau vyrauja spygliuočių – tujų, kadagių, eglių ir kedrų miškai. Pietiniuose Rifo kalnų šlaituose auga sodai.

## Taip pat skaitykite
* Atlaso kalnai

## Nuorodos

* Rifo kalnų regiono nuotraukos 
* Šiaurės Maroko žemėlapis
Bahreino dinaras

**[[Bahreinas|Bahreino]] dinaras** (arab. دينار) (ISO 4217 kodas – BHD) – oficialus Bahreinu piniginis vienetas.
1 dinaras = 1000 filsų. Pavadinimas kilo iš romėniškos monetos denaro.

## Nuorodos
*
Pilotas

**Pilotas** – asmuo, valdantis (pilotuojantis) skraidančią transporto priemonę. Pilotai gali būti profesionalai ir mėgėjai.
Pilotais dar vadina ir lenktyninių automobilių vairuotojus.

Pilotai valdo transporto priemones, būdami jų viduje:
* orlaivius – lėktuvus, sraigtasparnius, sklandytuvus, skraidykles ir pan. Lėktuvų ir sraigtasparnių pilotai dar vadinami lakūnais.
* oro balionus – laisvais skrendančius oro balionus, dirižablius – tokie pilotai taip pat vadinami oreiviais.
* kosminius aparatus – kosmonautai (iš SSRS kilęs pavadinimas), astronautai (iš JAV kilęs pavadinimas), taikonautai (iš Kinijos kilęs pavadinimas) valdantys kosminius laivus, pvz., daugkartinio naudojimo.
Orlaiviai gali turėti kelis pilotus. Vienviečių orlaivių įgulą sudaro vien tik pilotas.

Kitokie pilotai:
* Nuotoliniai pilotai. Pilotais gali būti vadinami ir asmenys, valdantys lėktuvus ar panašias priemones nuotoliniu būdu. Jie paprastai būna valdymo centre ar panašioje vietoje ir valdo savo transporto priemonę naudodamiesi radijo ryšiu ar panašiu būdu.
* Virtualieji pilotai. Tai asmenys, valdantys kompiuterinius skraidančių aparatų modelius. Paprastai tai realistinių kompiuterinių simuliatorių žaidėjai.

## ''Pilot'' kitose kalbose
Žodis *pilot* kitose kalbose dažnai reiškia daugiau, negu lietuviškas *pilotas*.
Anglų kalboje *pilot* dar reiškia:
* *[[Locmanas]]* – tai laivą laikinai valdantis asmuo, kuris veda laivus pavojingais farvateriais.
* žuvis locmanas – *Naucrates ductor*
* *bandomasis* – pvz., *pilot project* 'bandomasis projektas'.

## Taip pat skaitykite
* Autopilotas
* Pilotė
* Pilotažas
Kecskeméti TE

**Kečkemėto TE** – Vengrijos futbolo klubas iš Kečkemėto.

## Istorija
Klubo ištakos siekia 1911 m.

2020–2021 m. Trečioje lygoje, Vakarų grupėje () užėmė antrą vietą ir pateko į Antrą lygą.

2021–2022 m. sezone rungtyniavo Antroje lygoje ir buvo antri. Posezono buvo perkelti į stipriausią šalies lygą.

2022–2023 m. sezone rungtyyniavo Pirmoje lygoje ir buvo antri.

## Pasiekimai

* Šaltiniai: RSSSF duomenų bazė.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Jonas Kauneckas

**Jonas Kauneckas** (g. 1938 m. birželio 6 d. Trajoniškyje, Krinčino valsčius) – Panevėžio vyskupas emeritas.

## Biografija
Gimė Trajoniškio kaimo valstiečių šeimoje. Mokėsi Suntautų pradžios mokykloje, vėliau Krinčino septynmetėje ir Pasvalio vidurinėje mokykloje, kurią baigęs (1954 m.) mokėsi Panevėžio hidromelioracijos technikume. Nuo 1958 m. iki 1972 m. dirbo pagal specialybę Tauragėje, Alytuje.

1964–1968 m. neakivaizdžiai studijavo vokiečių kalbą Maskvos aukštuosiuose užsienio kalbų kursuose. Juos baigęs Vilniaus universitete studijavo lietuvių kalbą ir literatūrą. Nuo 1959 m. stodavo į Kauno tarpdiecezinę kunigų seminariją, tačiau į ją dėl sovietinės valdžios draudimų buvo priimtas tik 1972 m.

Įšventintas kunigu (1977 m.), paskirtas vikaru Telšių katedroje, vėliau – klebonu Skaudvilėje ir Adakave. 1978–1989 m. vykdavo į misijines keliones pas Sibire gyvenančius vokiečių katalikus.

1990 m. paskirtas atkurtos Telšių kunigų seminarijos vicerektoriumi ir dėstytoju. Telšių seminarijos dvasios vadas (nuo 1993 m.), Telšių vyskupijos kunigų tarybos narys (nuo 1990 m.), Telšių vyskupijos konsultorius (nuo 1994 m.).

1993 m. Popiežius Jonas Paulius II suteikė monsinjoro titulą. Nuo 1994 m. Telšių ateitininkų dvasios vadas. 2000 m. nominuotas vyskupu ir paskirtas Telšių vyskupu augziliaru. Nuo 2002 m. sausio 5 d. – Panevėžio vyskupu ordinaru.

2013 m. birželio 6 d. Šventajam Tėvui Pranciškui priėmus Panevėžio vyskupo Jono Kaunecko atsistatydinimą iš ordinaro pareigų ir jam tapus vyskupu emeritu, naujuoju Panevėžio vyskupu ordinaru paskirtas tėvas Lionginas Virbalas.

Sovietiniais metais daug prisidėjo prie katalikų teisių gynimo Lietuvoje, rinko parašus po Lietuvos Romos katalikų memorandumu, prisidėjo leidžiant pogrindinius leidinius.

## Įvertinimas

* Vyčio Kryžiaus ordinas (1998).
* Lietuvos nepriklausomybės medalis (2000).
* Telšių miesto garbės pilietis (2003).
* Lietuvos gyventojų genocido ir rezistencijos tyrimo centro Laisvės kovų dalyvio pažymėjimas (2004).
* Metų panevėžietis sveikatos, socialinės ir aplinkos apsaugos srityje (2004).
* Pasvalio krašto garbės pilietis (2008).
* Lietuvos Respublikos Seimo Gabrielės Petkevičaitės-Bitės atminimo medalis „Tarnaukite Lietuvai“ – už pilietinę iniciatyvą valstybės stiprinimo labui (2014).
* Panevėžio rajono garbės pilietis (2018).

## Šaltiniai
Zenitinis kulkosvaidžių įrenginys

**Zenitinis kulkosvaidžių įrenginys** (, ) – automatinis ginklas, sudarytas iš į vieną sistemą sujungtų ir į vieną taikinį vienu metu šaudančių kulkosvaidžių. Paprastai toks įrenginys turi 2 ar 4 kulkosvaidžius, nors yra ir įrenginių su vienu kulkosvaidžiu (pvz., rusiški ZPU-1 ir ZGU-1). Visi kulkosvaidžiai turi vieną bendrą nutaikymo sistemą, skirta taikytis į oro taikinius (dažniausiai iki 2000 m), nors paprastai šie ginklai turi ir papildomą galimybę šaudyti į antžeminius taikinius.

Vieno kulkosvaidžio techninė šaudymo sparta paprastai apie 600 šūv./min., kovinė – apie 150 šūv./min. Vertikalus šaudymo kampas siekia iki 90°, horizontalus – 360°. Paprastai šaudoma šarvamušėmis padegamosiomis kulkomis. Kulkų masė 45-65 g, pradinis greitis – 900–1000 m/s.

Zenitiniai kulkosvaidžių įrenginiai būna velkamieji, įtaisyti automobiliuose, šarvuočiuose, laivuose. Įrenginiai ant ratinės ar vikšrinės bazės paprastai vadinami *zenitinėmis [[savaeigė]]mis*.

Tokie įtaisai atsirado XX a. 4-ą dešimtmetį. Paprastai kalibras būna 12,7–14,5 mm, nors seniau naudojo ir šautuvinio kalibro zenitinius kulkosvaidžių įrenginius.

Tipiški atstovai:
* TSRS – ZPU serijos zenitiniai kulkosvaidžių įrenginiai ZPU-1, ZPU-2, ZPU-4, ZGU-1.
* JAV – 12,7 mm įrenginys М55

## Nuorodos
* Строенная зенитная пулеметная установка системы Токарева (3 пулемета ПВ-1)
Jaltos konferencija

**Jaltos konferencija**, kartais vadinama **Krymo konferencija** ar slaptu pavadinimu „Argonautų susitikimas“, buvo 1945 m. vasario 4–11 d. Livadijos rūmuose vykęs karinis JAV, Jungtinės Karalystės ir Tarybų Sąjungos vyriausybių vadovų – prezidento Franklino Ruzvelto, premjero Vinstono Čerčilio ir TSRS vadovo Josifo Stalino – susitikimas.

## Pagrindiniai tikslai ir susitarimai

Jaltos konferencijoje „didysis trejetas“ aptarė ir susitarė dėl šių dalykų:
* Po karo, pirminė nacistinei Vokietijai iškelta sąlyga bus besąlyginė kapituliacija. Vėliau ji bus padalinta į tris Sąjungininkų kontroliuojamas dalis;
* Stalinas sutiko dėl ketvirtosios, Prancūzijos kontroliuojamos zonos Vokietijoje ir Austrijoje, tačiau ji turėtų būti suformuota iš amerikiečių ir britų teritorijų;
* Vokietija bus demilitarizuota ir denacifikuota (kultūriniu, ekonominiu bei politiniu atžvilgiu išlaisvinta nuo nacistinės ideologijos);
* Vokietijos reparacijų dalį sudarys neatlyginamas šios šalies kariuomenės darbas nuo Vokietijos nukentėjusiose valstybėse;
* Už kompensacijas atsakinga taryba bus sudaryta ir dirbs Rusijoje;
* Bus reorganizuota Laikinoji Lenkijos vyriausybė, sukurta Raudonosios Armijos;
* Rytinė Lenkijos siena eis ties Kerzono linija, už tai valstybės teritorija bus praplėsta vakaruose, Vokietijos žemėse;
* Čerčilis pareikalavo Lenkijoje laisvų rinkimų;
* Iš TSRS ir Jugoslavijos per karą emigravę gyventojai turės būti perduoti savo šalims, nepriklausomai nuo jų apsisprendimo;
* Ruzveltas gavo Stalino pažadą dalyvauti Jungtinių Tautų politikoje;
* Stalinas paprašė visoms 16-kai Socialistinių Tarybų Sąjungos Respublikų suteikti JTO narių statusą. Tai buvo apsvarstyta, tačiau 14 Sąjungai priklausančių respublikų nebuvo priimta į JTO;
* Stalinas sutiko prisidėti prie karo su Japonijos imperija, kai nuo Vokietijos pralaimėjimo praeis 90 dienų;
* Turėjo būti įkurtas Vokietijos padalijimo komitetas, kurio tikslas buvo padalinti Vokietijos žemes į keletą atskirų dalių, kontroliuojamų nugalėtojų Sąjungininkų. Apačioje pavaizduota keletas padalijimo planų:


Image:Duitslanddefinitief.png | Faktiškai pasirinktas Vokietijos padalijimo į Sąjungininkų kontroliuojamas zonas planas:     

Image:Duitslandchurchill.png | Vinstono Čerčilio pasiūlytas padalijimo planas:   

Image:Duitslandroosevelt.png | Franklino D. Ruzvelto pasiūlytas padalijimo planas:       

Image:Germany Morgenthau Plan.png | Henrio Morgentau pasiūlytas padalijimo planas:    


## Taip pat skaitykite

* Geležinė uždanga
Plyšinis kampavoris

**Plyšinis kampavoris** (*Tegenaria atrica*) – piltuvininkų (*Agelenidae)* šeimos, kampavorių (*Tegenaria*) genties voras. Paplitęs didžiojoje Europos dalyje, Šiaurės Afrikoje. Lietuvoje reta rūšis. 

Kūno dydis 15 mm patinėlių ir 18 mm patelių. Tinklas susideda iš vamzdelio formos slėptuvės ir plokščios gaudymo srities, kurioje susipainioja vabzdžiai. Kokoną patelė dažniausiai pakabina šalia tinklo. Jis yra rutulio ar lęšio formos ir užmaskuojamas. Greitai bėgioja. Gyvena rūsiuose, sandėliuose, namų kertėse, olose.
Kalceoliariniai

**Kalceoliariniai** (*Calceolariaceae*) – notreliečių (*Lamiales*) eilės augalų šeima, neseniai atskirta nuo bervidinių (*Scrophulariaceae*).

## Taksonomija
Šeimai priklauso trys, Amerikoje paplitusios gentys:
* Kalceoliarija *(Calceolaria)*
* *Porodittia*
* *Jovellana*
Sedula

**Sedula** (*Cornus*) – sedulinių (*Cornaceae*) šeimos daugiamečių medingų augalų (krūmų ir medžių) gentis.

Daugumos rūšių lapai priešiniai. Žiedai sudaryti iš keturių vainiklapių, dažniausiai balti, geltoni, rausvi. Vaisius – kaulavaisis su viena ar dviem sėklomis. Didelė dalis sedulos genties augalų auginami kaip dekoratyviniai.

## Rūšys

Gentyje yra ~30-50 rūšių.

Lietuvoje auga:
* Baltoji sedula (*Cornus alba*)
* Geltonžiedė sedula (*Cornus mas*)
* Raudonoji sedula (*Cornus sanguinea*)
* Palaipinė sedula (*Cornus sericea*)

Kai kurios kitos rūšys:
* Pražangialapė sedula (*Cornus alternifolia*)
* Kvapioji sedula (*Cornus amomum*)
* Kanadinė sedula (*Cornus canadensis*)
* Pūslėtoji sedula (*Cornus capitata*)
* Grakščioji sedula (*Cornus controversa*)
* Šiurkščioji sedula (*Cornus drummondii*)
* Gausiažiedė sedula (*Cornus florida*)
* Japoninė sedula (*Cornus kousa*)
* Kalninė sedula (*Cornus nuttallii*)
* Vaistinė sedula (*Cornus officinalis*)
* Raukšlėtalapė sedula (*Cornus rugosa*)